Source: https://www.elassona884.gr/2020/03/kataskinoseis-oaed-2020.html
Timestamp: 2020-07-05 03:16:33+00:00
Document Index: 29301147

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ']

Ξεκίνησε η υποβολή αιτήσεων για το πρόγραμμα Παιδικών Κατασκηνώσεων ΟΑΕΔ 2020 - Ραδιο Ελασσόνα 88.4
Home / 884 / Ειδήσεις / Ξεκίνησε η υποβολή αιτήσεων για το πρόγραμμα Παιδικών Κατασκηνώσεων ΟΑΕΔ 2020
Ξεκίνησε η υποβολή αιτήσεων για το πρόγραμμα Παιδικών Κατασκηνώσεων ΟΑΕΔ 2020
3/17/2020 06:46:00 μ.μ.
Ξεκινά την Τρίτη 17 Μαρτίου 2020 και ώρα 08:00 π.μ. η υποβολή αιτήσεων δικαιούχων για τη συμμετοχή τους στο Πρόγραμμα Διαμονής Παιδιών σε Παιδικές Κατασκηνώσεις έτους 2020. Οι δικαιούχοι που επιθυμούν να συμμετάσχουν στο Πρόγραμμα καταθέτουν αποκλειστικά ηλεκτρονική αίτηση συμμετοχής μέσω των Ηλεκτρονικών Υπηρεσιών της Διαδικτυακής Πύλης του ΟΑΕΔ (www.oaed.gr) έως την 31.03.2020 και ώρα 15:00.
ΚΩΔΙΚΟΙ ΠΡΟΣΒΑΣΗΣ για τις ηλεκτρονικές υπηρεσίες του ΟΑΕΔ
Προσοχή! Για τους ενδιαφερόμενους που δε διαθέτουν κωδικούς πρόσβασης στις Ηλεκτρονικές Υπηρεσίες του ΟΑΕΔ.
Σας ενημερώνουμε ότι δεν χρειάζεται πλέον η προσέλευσή σας στις Υπηρεσίες ΚΠΑ2 για την έκδοση κωδικών ΟΑΕΔ.
Η εγγραφή νέων χρηστών(που δεν έχουν κωδικούς πρόσβασης) στις ηλεκτρονικές υπηρεσίες του ΟΑΕΔ θα γίνεται αποκλειστικά ηλεκτρονικά με τους κωδικούς πρόσβασης του TAXISnet, από τη δ/νση: http://www.oaed.gr/eggrafi.
Κάνετε την εγγραφή σας και στη συνέχεια μπορείτε να υποβάλετε την αίτηση συμμετοχής σας για το κατασκηνωτικό πρόγραμμα έτους 2020.
Επισημαίνεται ότι οι κωδικοί TAXISnet που θα χρησιμοποιήσετε θα είναι οι προσωπικοί σας (και όχι των συζύγων σας).
➡ ΟΔΗΓΙΕΣ ΕΔΩ ΓΙΑ ΤΗΝ ΥΠΟΒΟΛΗ ΗΛΕΚΤΡΟΝΙΚΗΣ ΑΙΤΗΣΗΣ
Σε όσες περιπτώσεις απαιτούνται δικαιολογητικά αυτά θα επισυνάπτονται στις ηλεκτρονικές αιτήσεις.
Προκειμένου για την τήρηση των έκτακτων μέτρων προστασίας λόγω κορωνοϊού οι δικαιούχοι ΔΕΝ ΘΑ ΠΡΟΣΕΡΧΟΝΤΑΙ στις Υπηρεσίες του ΟΑΕΔ, αλλά μπορούν εναλλακτικά να τα αποστέλλουν:
με μήνυμα ηλεκτρονικής αλληλογραφίας (Λίστα ηλ. δ/νσεων ΚΠΑ2) ή
με ημερομηνία αποστολής έως την 01.04.2020.
Στο ίδιο πλαίσιο της λήψης προληπτικών μέτρων για την αποφυγή της διασποράς του κορωνοϊού, στις περιπτώσεις υποβολής Υπευθύνων Δηλώσεων δεν απαιτείται η θεώρηση του γνησίου της υπογραφής.
Το σύστημα επιλογής των δικαιούχων βασίζεται στη μοριοδότηση συγκεκριμένων κριτηρίων με αντικειμενικό και διαφανή τρόπο με τη χρήση μηχανογραφικού λογισμικού του ΟΑΕΔ. Η επιδότηση θα γίνει με τη χορήγηση Επιταγής Διαμονής σε Παιδικές Κατασκηνώσεις, η οποία έχει τη μορφή ενός μοναδικού ηλεκτρονικού κωδικού αριθμού.
Πατήστε εδώ για να δείτε όλες τις σχετικές ανακοινώσεις στη σελίδα του ΟΑΕΔ.